ai4bharat/Pralekha huggingface dataset:
विज्ञान आणि तंत्रज्ञान मंत्रालय
हरित अर्थव्यवस्था भारताच्या भविष्यातल्या विकासात नवे क्षेत्र म्हणून भूमिका बजावेल - केंद्रीय मंत्री डॉ.जितेंद्र सिंह
नवी दिल्ली, 3 ऑक्टोबर 2023
हरित अर्थव्यवस्था भारताच्या भविष्यातल्या विकासात नवे क्षेत्र म्हणून भूमिका बजावेल असे केंद्रीय विज्ञान आणि तंत्रज्ञान राज्यमंत्री यांनी सांगितले आहे. ग्रीन रिबन्स चॅम्पियन्स परिसंवादात एका विशेष मुलाखतीमध्ये ते बोलत होते.
स्टार्ट अप्स आणि संशोधन आणि विकासामध्ये सुरुवातीपासूनच उद्योगांची भागीदारी हवी , असे ते म्हणाले.
मोठ्या प्रमाणात औद्योगिक गुंतवणुकीसह हरित अर्थसाहाय्य आणि उद्योगांचा सहभाग अगदी सुरुवातीपासूनच असला पाहिजे, असे माझे व्यक्तिगत मत आहे कारण या गोष्टींच्या अभावाने तुम्ही एका विशिष्ट मर्यादे पलीकडे जाऊ शकत नाही, असे डॉ. जितेंद्र सिंह यांनी या मुलाखतीत स्पष्ट केले.
यापुढील काळात जैवअर्थव्यवस्था हा उपजीविकेचा एक आकर्षक पर्याय असेल असे त्यांनी सांगितले. 2014 मध्ये भारताची जैवअर्थव्यवस्था केवळ 10 अब्ज डॉलरची होती, जी आज 80 अब्ज डॉलर आहे. केवळ 8-9 वर्षात ती 8 पटीने वाढली आहे आणि 2025 पर्यंत ती125 अब्ज डॉलरवर पोहोचण्याची आमची अपेक्षा आहे, असे ड़ॉ. जितेंद्र सिंह म्हणाले.
पंतप्रधान नरेंद्र मोदी यांनी घोषणा केलेल्या राष्ट्रीय संशोधन मंच मध्ये मोठ्या प्रमाणात बिगर सरकारी संसाधने असतील, अशी माहिती त्यांनी दिली. परिणामी सार्वजनिक आणि खाजगी क्षेत्रामधील अंतर पुसले जाईल आणि भावी विकासासाठी मोठ्या प्रमाणावर ताळमेळ निर्माण होईल, असे त्यांनी सांगितले. राष्ट्रीय संशोधन मंचावर भावी गरजांना विचारात घेऊन कोणते प्रकल्प हाती घ्यायचे, त्यांना अर्थसाहाय्य करायचे, त्याबरोबरच आंतरराष्ट्रीय सहकार्याबाबत निर्णय घ्यायचा याची जबाबदारी देखील असल्याने हा मंच एक विचारविनिमयाचा मंच देखील असेल, असे त्यांनी नमूद केले. काळाच्या ओघात नवोन्मेष हरवून जाऊ नये म्हणून यासाठी एनआरएफमध्ये जास्त वैज्ञानिक दृष्टीकोन असेल, असेही त्यांनी सांगितले.
पंतप्रधान मोदी यांनी आणलेली सर्वात मोठी क्रांती म्हणजे राष्ट्रीय शिक्षण धोरण आहे, असे डॉ. जितेंद्र सिंह म्हणाले. यामुळे विद्यार्थ्यांना त्यांच्या कलानुसार उच्च शिक्षणाच्या विषयांमध्ये अभियांत्रिकीमधून मानव्य विषयांकडे आणि त्याच क्रमाने उलट पर्याय निवडण्याची मुभा असेल, असे त्यांनी सांगितले.
N.Chitale/S.Patil/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 29
पंतप्रधान कार्यालय
नवरोझनिमित्त पंतप्रधानांच्या जनतेला शुभेच्छा
नवी दिल्ली, 21 मार्च 2019
पंतप्रधान नरेंद्र मोदी यांनी नवरोझनिमित्त जनतेला शुभेच्छा दिल्या आहेत.
‘नवरोझ मुबारक! नवे वर्ष आनंद आणि सुखसमृद्धीचे राहो!’ ही सदिच्छा व्यक्त करत प्रत्येकाला निरोगी आयुष्य लाभावे, असे पंतप्रधानांनी म्हटले आहे.
B.Gokhale/N.Chitale/D. Rane
(Visitor Counter : 52
पंतप्रधान कार्यालय
ब्रिक्स नेत्यांच्या बैठकीत पंतप्रधान सहभागी
नवी दिल्ली, 22 ऑगस्ट 2023
पंतप्रधान नरेंद्र मोदी 22 ऑगस्ट 2023 रोजी जोहान्सबर्ग मधील समर प्लेस येथे ब्रिक्स नेत्यांच्या बैठकीत सहभागी झाले.
समर प्लेस इथे आगमन झाल्यावर दक्षिण आफ्रिकेचे राष्ट्रपती आणि 15 व्या ब्रिक्स शिखर परिषदेचे अध्यक्ष सिरिल रामाफोसा यांनी पंतप्रधानांचे स्वागत केले.
बंदिस्त स्वरूपातील ही बैठक नेत्यांसाठी जागतिक घडामोडींवर चर्चा करण्याची तसेच जागतिक आव्हानांवर उपाय शोधण्यासाठी ब्रिक्स व्यासपीठाचा लाभ करून घेण्याच्या मार्गांवर चर्चा करण्याची संधी होती.
S.Kakade/S.Kane/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(
ईशान्य क्षेत्र विकास मंत्रालय
ईशान्य क्षेत्र विकास मंत्रालयाच्या वतीने ,“हर घर ध्यान” मोहिमेअंतर्गत ध्यान आणि मानसिक आरोग्यावर एका तासाचे पूर्वतयारीसाठी सत्र
"स्वातंत्र्याचा अमृत महोत्सव" अंतर्गत, ईशान्य क्षेत्र विकास मंत्रालयाने त्यांच्या अधिकारी/कर्मचाऱ्यांसाठी नवी दिल्लीतील विज्ञान भवन अॅनेक्स येथे “हर घर ध्यान” मोहिमेअंतर्गत ध्यान आणि मानसिक आरोग्यावर पूर्वतयारीसाठी एक तासाचे सत्र आयोजित केले होते.
आर्ट ऑफ लिव्हिंगचे कार्यकर्ते अरुणिमा सिन्हा आणि सुयश राज शिवम या सत्राच्या अध्यक्षस्थानी होते.
या सत्राच्या माध्यमातून सहभागींनी आपल्या मानसिक आणि भावनिक आरोग्याकडे लक्ष केंद्रित करण्याचे महत्व सांगण्यात आले. तसेच ध्यानामधून स्वयं सुधारणेच्या निरंतर प्रवासासाठी मोठ्या प्रमाणात मदत होईल, याविषयी भरपूर माहिती देण्यात आली. यावेळी सर्वांना सहज करणे शक्य आहे आणि अवलंबण्यासाठी सोपी आहे, अशा ध्यान पद्धतीच्या सरावाचे प्रात्यक्षिक करून घेण्यात आले.
नजीकच्या भविष्यात सर्व स्तरातील लोकांसाठी ध्यान आणि मानसिक आरोग्य राखण्यासाठीचा सराव नवीन उंचीवर नेण्याची ईशान्य क्षेत्र विकास मंत्रालयाची इच्छा आहे.
युवा व्यवहार आणि क्रीडा मंत्रालय
आंतरराष्ट्रीय महिला दिन 2023 साजरा करण्यासाठी खेलो इंडिया दस का दम स्पर्धेचं 10 शहरांमध्ये आयोजन; सहभागींना देशातील आघाडीच्या महिला खेळाडूंकडून शुभेच्छा
आंतरराष्ट्रीय महिला दिन 2023 निमित्त युवा व्यवहार आणि क्रीडा मंत्रालयाअंतर्गत येणारा क्रीडा विभाग 10 ते 31 मार्च या कालावधीत खेलो इंडिया दस का दम कार्यक्रम आयोजित करणार आहे. आंतरराष्ट्रीय कार्यक्रम साजरा करण्यासाठी प्रथमच अशा प्रकारचा क्रीडा उपक्रम आयोजित करण्यात आला असून केंद्रीय मंत्रालयाने या स्पर्धेसाठी एकूण 50 लाख रुपयांचा खर्च मंजूर केला आहे.
10 मार्च रोजी नवी दिल्लीत जवाहरलाल नेहरू स्टेडियमवर होणाऱ्या या कार्यक्रमाच्या उद्घाटन समारंभाला केंद्रीय युवा व्यवहार आणि क्रीडा मंत्री अनुराग सिंह ठाकूर उपस्थित राहतील. या स्पर्धेत देशातील 10 शहरांमध्ये 10 क्रीडा प्रकार खेळले जाणार असून जवळपास 15000 महिला खेळाडू सहभागी होणार आहेत.
<
भारतीय हॉकीपटू राणी, मुष्टियुद्धपटू निखत झरीन आणि इतर आघाडीच्या महिला खेळाडूंनी या स्पर्धेत सहभागी होणाऱ्यांना प्रोत्साहन आणि शुभेच्छा देणारे व्हिडिओ पोस्ट केले आहेत. काही नामवंत खेळाडू निवडक ठिकाणी कार्यक्रमातही सामील होतील. स्पर्धेत यश मिळविणाऱ्या महिलांचाही सत्कार करण्यात येईल. या स्पर्धेत खो खो, वुशू, कुस्ती, तलवारबाजी, तिरंदाजी, जलतरण, बास्केटबॉल, ज्युडो, अथलेटिक्स आणि योगासन या क्रीडा प्रकारांचा समावेश केलेला आहे.
राष्ट्रीय/राज्यस्तरीय स्पर्धांमध्ये सहभागी होऊ न शकलेल्या महिला खेळाडूंना व्यासपीठ उपलब्ध करून देणे हा या स्पर्धेचा हेतू आहे. त्याचप्रमाणे स्पर्धात्मक खेळ भौगोलिकदृष्ट्या ज्या भागात आत्तापर्यंत पोहोचलेले नाहीत तिथं ते पोहोचतील याची सुनिश्चिती करणे हा या स्पर्धेच्या आयोजनामागचा मुख्य उद्देश आहे.
ठिकाणांची नावे पाहण्यासाठी इथे क्लिक करा
वाणिज्य आणि उदयोग मंत्रालय
जून- 2022 मध्ये आठ प्रमुख उद्योगांच्या निर्देशांकात 12.7 टक्के वाढ
नवी दिल्ली, 29 जुलै 2022
जून 2021 च्या निर्देशांकाच्या तुलनेत आठ प्रमुख उद्योगांच्या एकत्रित निर्देशांकात 12.7 टक्क्यांनी  वाढ झाली आहे. गेल्यावर्षी, याच कालावधीच्या तुलनेत जून 2022 मध्ये कोळसा, सिमेंट, वीज, रिफायनरी उत्पादने, खते, पोलाद आणि नैसर्गिक वायू उद्योगांच्या उत्पादनात वाढ झाली आहे.
आय सी आय  ही संस्था निवडक आठ प्रमुख उद्योगांमधील उत्पादनाच्या एकत्रित आणि वैयक्तिक कामगिरीची नोंद ठेवते. उदाहरणार्थ. कोळसा, कच्चे तेल, नैसर्गिक वायू, रिफायनरी उत्पादने, खते, पोलाद, सिमेंट आणि वीज. औद्योगिक उत्पादन निर्देशांकात  समाविष्ट केलेल्या एकूण वस्तूंपैकी 40.27 टक्के भार आठ प्रमुख उद्योगांचा आहे. वार्षिक आणि मासिक निर्देशांक आणि वाढीचा तपशील अनुक्रमे परिशिष्ट I आणि II मध्ये दिलेला आहे.
आठ प्रमुख उद्योगांच्या निर्देशांकाचा अंतिम वाढीचा दर मार्च 2022 मध्ये त्याच्या तात्पुरत्या पातळीच्या 4.3% वरून 4.8% वर संशोधित करण्यात आला आहे. एप्रिल-जून 2022-23 मध्ये ICI चा वाढीचा दर गेल्या आर्थिक वर्षाच्या याच कालावधीच्या तुलनेत 13.7%  होता.
आठ प्रमुख उद्योगांच्या निर्देशांकाचा सारांश खाली दिला आहे:
- कोळसा: कोळसा उत्पादन जून- 2021 च्या तुलनेत जून- 2022 मध्ये 31.1 टक्क्यांनी वाढले. त्याचा संकलित निर्देशांक एप्रिल ते जून 2022-23 या कालावधीत, मागील वर्षाच्या याच कालावधीच्या तुलनेत 31.2 टक्क्यांनी वाढला.
- कच्चे तेल: कच्च्या तेलाच्या उत्पादनात जून- 2021 च्या तुलनेत जून- 2022 मध्ये 1.7 टक्क्यांनी घट झाली. त्याचा संकलित निर्देशांक एप्रिल ते जून 2022-23 या कालावधीत, मागील वर्षाच्या याच कालावधीच्या तुलनेत 0.6 टक्क्यांनी वाढला.
- नैसर्गिक वायू: नैसर्गिक वायूचे उत्पादन जून- 2022 मध्ये जून- 2021 च्या तुलनेत 1.2 टक्क्यांनी वाढले. त्याचा संकलित निर्देशांक एप्रिल ते जून 2022-23 या कालावधीत मागील वर्षाच्या याच कालावधीच्या तुलनेत 4.8 टक्क्यांनी वाढला.
- पेट्रोलियम रिफायनरी उत्पादने: पेट्रोलियम रिफायनरी उत्पादन जून -2022 मध्ये जून- 2021 च्या तुलनेत 15.1 टक्क्यांनी वाढले. मागील वर्षाच्या याच कालावधीच्या तुलनेत एप्रिल ते जून 2022-23 या कालावधीत त्याचा संकलित निर्देशांक 13.5 टक्क्यांनी वाढला.
- खते: खतांचे उत्पादन जून- 2022 मध्ये जून- 2021 च्या तुलनेत 8.2 टक्क्यांनी वाढले. त्याचा संकलित निर्देशांक एप्रिल ते जून, 2022-23 या कालावधीत मागील वर्षाच्या याच कालावधीच्या तुलनेत 13.2 टक्क्यांनी वाढला.
- पोलाद: पोलाद उत्पादन जून- 2022 मध्ये जून- 2021 च्या तुलनेत 3.3 टक्क्यांनी वाढले. त्याचा संकलित निर्देशांक एप्रिल ते जून, 2022-23 या कालावधीत मागील वर्षाच्या याच कालावधीच्या तुलनेत 6.6 टक्क्यांनी वाढला.
- सिमेंट: सिमेंट उत्पादन जून- 2022 मध्ये जून- 2021 च्या तुलनेत 19.4 टक्क्यांनी वाढले. त्याचा संकलित निर्देशांक एप्रिल ते जून, 2022-23 या कालावधीत मागील वर्षाच्या याच कालावधीच्या तुलनेत 17.1 टक्क्यांनी वाढला.
- वीज: वीज निर्मिती जून- 2022 मध्ये जून- 2021 च्या तुलनेत 15.5 टक्क्यांनी वाढली. त्याचा संकलित निर्देशांक एप्रिल ते जून, 2022-23 या कालावधीत मागील वर्षाच्या याच कालावधीच्या तुलनेत 16.8 टक्क्यांनी वाढला.R.Aghor/S.Mukhedkar/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 104
रसायन आणि खते मंत्रालय
कोविड - 19 मुळे वाढलेली मागणी पूर्ण करण्यासाठी बंगाल केमिकल्स अँड फार्मास्युटिकल लिमिटेडने एकाच दिवसात फिनाईलच्या 51,960 बाटल्यांच्या उत्पादनाचा विक्रम नोंदवला
कोविड महामारीचा प्रादुर्भाव झाल्यापासून फिनाईलची मासिक विक्री वाढून 4.5 ते 6 कोटी रुपयांवर पोहचली
नवी दिल्ली, 25 ऑगस्ट 2020
रसायन आणि खते मंत्रालयाच्या अंतर्गत सार्वजनिक क्षेत्रातील उपक्रम असलेल्या बंगाल केमिकल्स अँड फ़ार्मास्यूटिकल लिमिटेड  ने कोविड-19 महामारीमुळे वाढती मागणी पूर्ण करण्यासाठी आपल्या उत्पादनांचे प्रमाण वाढवले आहे. कंपनीने एकाच दिवसात फिनाईलच्या 51,960 बाटल्या इतके उत्पादन करून एक नवीन विक्रम प्रस्थापित केला आहे. पश्चिम बंगाल च्या उत्तर 24-परगणा स्थित बीपीसीएल पनिहाटी या कारखान्याने ही कामगिरी केली आहे.
केंद्रीय रसायन आणि खते मंत्री डी. वी. सदानंद गौड़ा यांनी कंपनीचे व्यवस्थापन आणि कर्मचाऱ्यांचे विक्रमी उत्पादनाबद्दल अभिनंदन केले आहे.
बीसीपीएलचे संचालक  पी. एम. चंद्रैया म्हणाले, "बीसीपीएलच्या 120 वर्ष जुन्या इतिहासात हा सार्वकालीन उच्चांक आहे. जुलै 2020 मध्ये आम्ही एका दिवसात फिनाईलच्या 38,000 बाटल्या उत्पादन करण्यात यशस्वी झालो. त्यानंतर महिन्याभरातच कंपनीने आपली उत्पादन क्षमता वाढवली आणि आता एकाच दिवसात फिनाईलच्या 50,000 पेक्षा अधिक बाटल्यांचे उत्पादन करत आहे. 23 ऑगस्ट 2020 रोजी 51,960 बाटल्या इतके उत्पादन करण्यात आले.
बीसीपीएलने म्हटले आहे की कोविड -19 महामारीपूर्वी कंपनी दररोज 15,000 बाटल्या इतके उत्पादन करत होती. "फिनाईलची मासिक विक्री 3 ते 3.5 कोटी रुपयांदरम्यान होती. कोविड प्रादुर्भावापासून एका महिन्यात ती 4.5 ते 6 कोटी रुपयांपर्यंत गेली, जे उत्पादनाच्या प्रचंड मागणीचे निदर्शक आहे. "
कोविड -19 महामारीचा सामना करत कर्मचारी, या स्वच्छता उत्पादनाची वाढती मागणी पूर्ण करण्यासाठी 20 ऑक्टोबर पर्यंत  दोन पाळ्यांमध्ये सर्व रविवार आणि सुट्टीचे दिवस काम करतील
बंगाल केमिकल्स अँड फार्मास्युटिकल लिमिटेड, ही भारताची पहिली फार्मास्युटिकल कंपनी आहे जी अनेक घरगुती, औषधी आणि औद्योगिक उत्पादनांची निर्मिती करते.B.Gokhale/S.Kane/D.Rane
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 143
महिला आणि बालविकास मंत्रालय
डॉ. मुंजपरा महेन्द्रभाई यांनी महिला आणि बालविकास मंत्रालयाच्या राज्यमंत्री पदाचा स्विकारला कार्यभार
डॉ. मुंजपरा महेन्द्रभाई यांनी आज महिला आणि बालविकास मंत्रालयाच्या राज्यमंत्री पदाचा कार्यभार स्विकारला. महिला आणि बालविकास मंत्रालयाबरोबरच त्यांना आयुष मंत्रालयाच्या राज्यमंत्री पदाचीही जबाबदारी सोपवण्यात आली आहे. यावेळी मंत्रालयाचे वरिष्ठ अधिकारी उपस्थित होते.
डॉ. महेन्द्रभाई हे संसदेचे सदस्य असून 17 व्या लोकसभेत ते गुजरातमधील सुरेन्द्रनगर लोकसभा मतदार संघातून निवडून आले आहेत.
गुजरात विद्यापीठातून जनरल मेडिसीन आणि थेरापेक्टिक्स या विषयात मंत्री महोदयांनी एमडी पदवीही घेतली आहे.
राजकीय कारकिर्दीआधी त्यांनी गुजरातमधे कार्डिओलॉजिस्ट आणि प्रोफेसर इन मेडीसीन मधे सेवाही दिली आहे.
संरक्षण मंत्रालय
पुणे येथील पॅराप्लेजिक रिहाबिलिटेशन सेंटर आणि क्वीन्स मेरी टेक्नीकल इन्स्टिट्यूटला दक्षिण कमांडच्या आर्मी कमांडरांची भेट
लष्कराच्या दक्षिण कमांडचे जनरल ऑफिसर कमांडिंग-इन चीफ लेफ्टनंट जनरल जे. एस. नैन, दक्षिण कमांड आर्मी वाईव्ह्ज वेल्फेअर असोसिएशनच्या क्षेत्रीय अध्यक्ष श्रीमती अनिता नैन यांनी 24 मार्च 2021 रोजी पॅराप्लेजिक रिहाबिलिटेशन सेंटर  आणि क्विन मेरीज तंत्रज्ञान संस्थेला  भेट दिली. शारीरिकदृष्ट्या दिव्यांग सैनिकांचे पुनर्वसन आणि त्यांना समाजात पुन्हा प्रवाहित करण्यासाठी या दोन्ही संस्थांकडून होत असलेले प्रयत्न त्यांनी जाणून घेतले.
पीआरसी मध्ये लेफ़्ट. जनरल नैन आणि त्यांच्या पत्नी यांनी आंतराष्ट्रीय पक्षाघात क्रीडापटू आणि दोन्ही हात आणि पायांना पक्षाघात झालेले सैनिक यांच्याशी संवाद साधला.
या ठिकाणी असलेले 'उड चलो' सेंटर, व्यावसायिक प्रशिक्षण कार्यशाळा, जलचिकित्सेसह जलतरण तलाव, बंदिस्त क्रीडा संकुल, माऊथ पेंटिंग केंद्र या माध्यमातून पुनर्वसन प्रक्रियेदरम्यान जवानांना प्रेरित करण्यासाठी होत असलेल्या प्रयत्नांची त्यांनी प्रशंसा केली.
क्वीन मेरीज तंत्रज्ञान संस्था  येथे त्यांनी शारीरिकरित्या दिव्यांग सैनिकांना देण्यात येणाऱ्या व्यावसायिक आणि मृदू कौशल्य प्रशिक्षणाचा आढावा घेतला. माहिती तंत्रज्ञानासह हार्डवेअर, सॉफ्टवेअर, नेटवर्किंग हे विविध पुनर्वसन अभ्यासक्रम त्याचप्रमाणे इलेक्ट्रिशियन, फिटर, ऑटोमोटिव्ह रिपेयर मेकॅनिक इत्यादीं प्रशिक्षण देण्याच्या सोयी सुविधा असलेल्या विभागांना त्यांनी भेट दिली आणि संवाद साधत ,क्वीन मेरीज तंत्रज्ञान संस्थेत प्रशिक्षण घेताना दिव्यांगांकडून होत असलेल्या प्रयत्नांचे आणि कर्मचाऱ्यांची प्रशंसा केली.
लेफ्टनंट जनरल जे. एस. नैन यांनी व्यावसायिक, आणि उद्योजकीय कौशल्ये देऊन दिव्यांग सैनिकांचे सक्षमीकरण करण्याच्या दिशेने या दोन्ही संस्था करीत असलेल्या प्रयत्नांचे कौतुक केले. ज्यायोगे त्यांचे पुनर्वसन तसेच सैनिकांचे खरे व्यक्तिमत्व आणि लढाऊ वृत्ती प्रतिबिंबित होऊन समाजात सकारात्मकरित्या योगदान देण्याच्या त्यांच्या परिवर्तनाला सुरुवात होते.
आरोग्य आणि कुटुंब कल्याण मंत्रालय
कोविड-19 प्रतिबंधक लसीची राज्ये/केन्द्र शासित प्रदेशातील उपलब्धतेची अद्यावत माहिती
राज्ये आणि केन्द्र शासित प्रदेशांना 172.68 कोटींपेक्षा अधिक लसीच्या मात्रा केल्या उपलब्ध
राज्ये आणि केन्द्र शासित प्रदेशांकडे अजूनही 10.98 कोटींहून अधिक लसीच्या न वापरलेल्या उपयुक्त मात्रा शिल्लक.
देशभरात कोविड -19 प्रतिबंधक लसीकरणाचा वेग आणि व्याप्ती वाढविण्यासाठी केंद्र सरकार वचनबद्ध आहे. देशव्यापी कोविड-19 प्रतिबंधक लसीकरणाला 16 जानेवारी 2021 पासून सुरुवात झाली. कोविड -19 प्रतिबंधक लसीकरणाचा सार्वत्रिकीकरणाचा नवा टप्पा 21 जून, 2021 पासून सुरु झाला. राज्ये आणि केंद्रशासित प्रदेशांना लसीकरणाचे उत्तम नियोजन करण्याच्या दृष्टीने लसींची अधिक उपलब्धता, लसींच्या साठ्याविषयी आगाऊ सूचना आणि लसींची पुरवठा साखळी सुनियोजित करणे या माध्यमातून लसीकरण मोहिमेची गती वाढविण्यात आली आहे.
देशव्यापी लसीकरण मोहिमेचा एक भाग म्हणून, भारत सरकार राज्ये आणि केंद्रशासित प्रदेशांना कोविड प्रतिबंधक लसीचा पुरवठा विनामूल्य करत आहे. कोविड-19 प्रतिबंधक लसीकरण मोहिमेच्या सार्वत्रिकीकरणाच्या नवीन टप्प्यात, केंद्र सरकार देशातील लस उत्पादकांद्वारे उत्पादित 75% लस खरेदी करून या लसीचा राज्ये आणि केंद्रशासित प्रदेशांना  पुरवठा करत आहे.
|
|
VACCINE DOSES
|
|

|
|
SUPPLIED
|
|
1,72,68,90,400
|
|
BALANCE AVAILABLE
|
|
10,98,57,832
केंद्र सरकारने आतापर्यंत 172.68  कोटींपेक्षा जास्त लसींच्या मात्रा राज्ये/केंद्रशासित प्रदेशांना  आणि थेट राज्याद्वारे खरेदी प्रक्रियेच्या अर्थात सर्व स्रोतांच्या माध्यमातून उपलब्ध केल्या आहेत.
10.98  कोटी न वापरलेल्या उपयुक्त मात्रा राज्ये आणि केन्द्र शासित प्रदेशांकडे शिल्लक आहेत.
PIB Headquarters
पत्र सूचना कार्यालयाचे कोविड-19 संबंधित बातमीपत्र
नवी दिल्ली/मुंबई 12 एप्रिल 2022
|
|
- 185.90 cr vaccine doses have been administered so far under Nationwide Vaccination Drive
- India's Active caseload currently stands at 10,889
- Active cases stand at 0.03%
- Recovery Rate currently at 98.76%
- 946 recoveries in the last 24 hours increases Total Recoveries to
4,25,04,329
- 796 new cases recorded in the last 24 hours
- Daily positivity rate 
- Weekly Positivity Rate 
- 79.45 cr Total Tests conducted so far; 4,06,251 tests conducted in the last 24 hours
#Unite2FightCorona #IndiaFightsCorona
आरोग्य मंत्रालयाची कोविड-19 घडामोडींवरील माहिती
आज सकाळी 7 वाजेपर्यंत प्राप्त झालेल्या तात्पुरत्या अहवालानुसार, भारताच्या देशव्यापी कोविड-19 प्रतिबंधक लसीकरण मोहिमेने 185.90  कोटींचा टप्पा पार केला आहे. 2,25,28,350 सत्रातून हे लसीकरण पार पडले आहे.
देशातील 12 ते 14 वर्ष वयोगटासाठी 16 मार्च 2022 रोजी कोविड प्रतिबंधक लसीकरण मोहीम सुरू झाली. आतापर्यंत 2.27  कोटींपेक्षा अधिक किशोरवयीन मुलांना लसीची पहिली मात्रा देण्यात आली आहे. त्याचप्रमाणे 10 एप्रिल, 2022 पासून 18 ते 59 वयोगटातल्या नागरिकांसाठी कोविड-19 प्रतिबंधक मात्रा देण्यास प्रारंभ झाला आहे. आतापर्यंत 27,401 जणांना प्रीकॉशन मात्रा देण्यात आली.
भारतात रुग्णसंख्या सातत्याने कमी होत असून सध्या ती 10,889 इतकी कमी झाली आहे, ती देशाच्या एकूण रुग्णसंख्येच्या तुलनेत 0.03% इतकी आहे.
परिणामी, भारतात रुग्ण बरे होण्याचा दर 98.76% झाला आहे.
गेल्या 24 तासांत 946 कोरोना रुग्ण बरे झाल्यामुळे आतापर्यंत कोरोनामुक्त झालेल्या रुग्णांची संख्या  वाढून 4,25,04,329 झाली आहे.
गेल्या 24 तासात 796 नव्या कोरोना रुग्णांची नोंद झाली.
गेल्या 24 तासात एकूण 4,06,251 चाचण्या करण्यात आल्या. भारताने आतापर्यंत एकूण 79.45  कोटींहून अधिक चाचण्या केल्या आहेत.
साप्ताहिक आणि दैनंदिन पॉझिटिव्हिटी दरातही लक्षणीय घट झाली आहे. साप्ताहिक पॉझिटिव्हिटी दर सध्या 0.24% तर दैनंदिन पॉझिटिव्हिटी दर 0.20% आहे.
इतर अपडेट्स :
S.Kane/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 135
राष्ट्रपती कार्यालय
भूतानच्या संसदीय शिष्टमंडळाने राष्ट्रपती द्रौपदी मुर्मू यांची भेट घेतली
भूतानच्या नॅशनल असेंब्लीचे अध्यक्ष वांगचुक नामग्याल यांच्या अध्यक्षतेखाली भूतानच्या संसदीय शिष्टमंडळाने आज  राष्ट्रपती द्रौपदी मुर्मू यांची राष्ट्रपती भवनात भेट घेतली.
भूतानच्या शिष्टमंडळाचे राष्ट्रपतींनी स्वागत केले आणि त्या म्हणाल्या की, भारत आणि भूतान यांच्यातील बहुआयामी आणि आगळ्या मैत्रीचा आपण मनापासून सन्मान करतो. भूतानच्या जनतेच्या आकांक्षा आणि प्राथमिकता लक्षात घेऊन भूतानबरोबरचे उत्तम द्विपक्षीय सहकार्य आणखी वाढवण्यासाठी भारत सरकार वचनबद्ध आहे. रॉयल गव्हर्नमेंट ऑफ भूतानला, सर्वांसाठी समृद्धी हा आपला दृष्टीकोन साकारता यावा म्हणून, भारताने, भूतानबरोबर अंतराळ सहकार्य, स्मार्ट शेती, युवा आणि क्रीडा, स्टार्ट-अप, शाश्वत ऊर्जा आणि डिजिटल विकास यासारख्या द्विपक्षीय सहकार्याच्या नवीन क्षेत्रांमध्ये प्रवेश केला आहे.
राष्ट्रपतींनी नमूद केले की 2034 पर्यंत उच्च उत्पन्न अर्थव्यवस्था बनण्याच्या दिशेने भूतानच्या वाटचालीत त्याला भारतामध्ये नेहमीच एक विश्वासार्ह मित्र गवसेल.
पंतप्रधान कार्यालय
डॉ. ए पी जे अब्दुल कलाम यांच्या जयंतीनिमित्त पंतप्रधान नरेंद्र मोदी यांच्याकडून आदरांजली अर्पण
नवी दिल्ली, 15 ऑक्टोबर 2019
माजी राष्ट्रपती डॉ. ए पी जे अब्दुल कलाम यांच्या जयंतीनिमित्त पंतप्रधान नरेंद्र मोदी यांनी त्यांना आदरांजली अर्पण केली आहे.
21 व्या शतकातला मजबूत आणि आधुनिक भारत घडवण्याची कलाम यांची दृष्टी होती, हे साध्य करण्यासाठी त्यांनी आपले संपूर्ण आयुष्य वेचले. त्यांचे आदर्श जीवन हे प्रत्येक भारतीयांसाठी प्रेरणादायी असल्याचे पंतप्रधानांनी म्हटले आहे.
B.Gokhale/N.Chitale/P.Malandkar
(Visitor Counter : 43
मंत्रिमंडळ
पेट्रोलियम आणि नैसर्गिक वायू क्षेत्रात व्यापार सुलभ होण्यासाठी प्रोत्साहन
(नवी दिल्ली, 11 एप्रिल 2018
व्यापार करण्यासाठी सुलभ व्हावे यासाठी पोषक वातावरण निर्माण करण्याच्या सरकारच्या धोरणाला अनुसरून, पंतप्रधान नरेंद्र मोदी यांच्या अध्यक्षतेखाली झालेल्या केंद्रीय मंत्रिमंडळाच्या बैठकीत, यशस्वी बोलीदाराला, खाण पट्टे किंवा करार पट्टे बहाल करण्याचे अधिकार पेट्रोलियम आणि नैसर्गिक वायू मंत्री आणि वित्त मंत्री यांच्याकडे सुपूर्त करण्याला मान्यता देण्यात आली. हायड्रो कार्बन एक्सप्लोरेशन अँड लायसन्सिंग पॉलिसी अर्थात हेल्प HELP अंतर्गत हा बोलीदार यशस्वी असला पाहिजे तसेच प्रदत्त सचिव समितीच्या शिफारशींवर आधारित आंतर राष्ट्रीय स्पर्धात्मक बोली नंतर हे खाण पट्टे बहाल करता येणार आहेत. हेल्प अंतर्गत वर्षातून दोनदा खाण पट्टे बहाल करता येणार आहेत.यामुळे हे अधिकार या मंत्र्यांकडे सोपवण्यात आल्यामुळे खाण पट्टे बहाल करण्याच्या निर्णयाला गती येणार असून व्यापार सुलभ करण्याला चालना मिळणार आहे
परिणाम
हेल्प धोरणा अंतर्गत प्रदत्त सचिव समिती,बोली मुल्याकंन निकष विचारात घेऊन बोलीदाराशी वाटाघाटी करते आणि केंद्रीय मंत्री मंडळाच्या अर्थ विषयक समितीला शिफारस करते. त्यानंतर ही समिती त्याला मंजुरी देते, ही संपुर्ण प्रक्रिया प्रदीर्घ आणि वेळ घेणारी आहे, व्यापार सुलभ करण्याच्या धोरणाला अनुसरून या प्रक्रियेचा वेळ कमी करण्याचा निर्णय घेण्यात आला.
पूर्व पीठिका
सरकारने 2016 मध्ये शोध आणि उत्पादन क्षेत्रासाठी हेल्प हे नवे धोरण राबवण्याचा निर्णय घेतला.
NS/NC/PK
पंतप्रधान कार्यालय
पंतप्रधानांनी गुजरातमधे झालेल्या रस्ते अपघातातील जीवितहानीबद्दल व्यक्त केले दु:ख
मृतांच्या कुटुंबियांना सानुग्रह अनुदानाची केली घोषणा
नवी दिल्ली, 16 जून 2021
पंतप्रधान नरेंद्र मोदी यांनी गुजरातमधील आणंद जिल्ह्यात रस्ता अपघातात झालेल्या जीवितहानीबद्दल शोक व्यक्त केला आहे. तसेच त्यांनी मृतांच्या कुटुंबियांना सानुग्रह अनुदान जाहीर केले आहे
"गुजरातमधील आणंद जिल्ह्यात रस्ता अपघातात झालेल्या जीवितहानीमुळे मला दु:ख झाले आहे. ज्यांनी आपल्या स्वजनांना गमावले त्यांच्याप्रती मी दु:ख व्यक्त करत आहे
पीएमएनआरएफ निधीतून प्रत्येकी दोन लाख रुपयांचे सानुग्रह अनुदान मृतांच्या कुटुंबियांना देण्यात येईल : PM@narendramodi असे पंतप्रधान कार्यालयाने असे ट्वीट केले आहे.Jaydevi PS/S.Patgaonkar/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
निती आयोग
प्रलंबित प्रकरणांचा निपटारा करण्यासाठी आणि स्वच्छतेसाठी नीती आयोगाने हाती घेतली विशेष मोहीम 2.0
नवी दिल्ली, 12 सप्टेंबर 2023
महात्मा गांधींना श्रद्धापूर्वक मानवंदना देण्याच्या दृष्टीकोनातून, प्रशासकीय सुधारणा आणि सार्वजनिक तक्रार विभागाने  2 ते 31 ऑक्टोबर 2021 या कालावधीत प्रलंबित प्रकरणांचा निपटारा करण्यासाठी विशेष मोहीम सुरू केली. या मोहिमेच्या यशामुळे,प्रशासकीय सुधारणा आणि सार्वजनिक तक्रार विभागाने 2022 आणि 2023 मध्ये देखील ही मोहीम सुरू ठेवण्याचा निर्णय घेतला. त्यानुसार, संसद सदस्य, राज्य सरकारे, आंतर-मंत्रालयीन समित्या यांच्याकडून आणि मंत्रालयांतील संसदीय आश्वासने यांचे वेळेवर आणि प्रभावी निराकरण सुनिश्चित करण्याच्या उद्देशाने नोव्हेंबर 2022 ते ऑगस्ट 2023 या कालावधीत विशेष मोहीम 2.0 हाती घेण्यात आली. संसद सदस्य, राज्य सरकारे, आंतर-मंत्रालयीन सल्लामसलत आणि मंत्रालये/विभागांद्वारे संसदीय आश्वासनांसंदर्भातील सार्वजनिक तक्रारींचे संदर्भ वेळेवर आणि प्रभावीपणे निकाली काढणे हे या मोहिमेचे उद्दिष्ट होते. स्वच्छ भारत अभियान "विशेष मोहीम 2.0" चा उद्देश नोंदीचे व्यवस्थापन, स्वच्छता  आणि कार्यालयातील भंगाराची विल्हेवाट लावणे, जागा मोकळी करणे ही कामे देखील नीति आयोगाच्या वतीने हाती घेण्यात आली आहेत.
या मोहिमेअंतर्गत, सार्वजनिक तक्रारी, संसदीय आश्वासने, पंतप्रधान कार्यालयातील संदर्भ आदींचा निपटारा करण्यास गती मिळाली आहे. नोंद व्यवस्थापन अंतर्गत,अनेक फायलींचा आढावा घेऊन अनावश्यक काढून टाकण्यात आल्या , जागा रिकामी केली गेली आणि कार्यालयीन भंगाराची विल्हेवाट लावून त्याद्वारे महसूल मिळविण्यात आला. पुनरावलोकनासाठी ठेवलेल्या प्रत्यक्ष फायलींपैकी,एकूण 75% पेक्षा जास्त फायलींचे पुनरावलोकन झाले आहे.
याव्यतिरिक्त, या कालावधीत जवळपास 95% सार्वजनिक तक्रारी आणि अपीले निकाली काढण्यात आली आहेत. अनावश्यक भंगार साहित्य आणि कालबाह्य वस्तू देखील विल्हेवाटीसाठी बाजूला ठेवल्या आहेत.
प्रशासकीय सुधारणा आणि सार्वजनिक तक्रार विभागाच्या एससीडीपीएम  पोर्टलवर नीती आयोगाद्वारे निर्धारित लक्ष्य आणि त्यात मिळालेले यश तसेच या उपक्रमाची छायाचित्रे देखील अपलोड करण्यात आली आहेत:-
Before AfterS.Kane/S.Patgaonkar/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 63
पंतप्रधान कार्यालय
पंतप्रधानांनी उत्कल दिवसानिमित्त ओदिशाच्या जनतेला शुभेच्छा दिल्या
पंतप्रधान नरेंद्र मोदी यांनी उत्कल दिवसानिमित्त ओदिशाच्या जनतेला शुभेच्छा दिल्या आहेत.
एका ट्वीटमध्ये पंतप्रधान म्हणाले, "उत्कला दिवसाच्या विशेष प्रसंगानिमित्त शुभेच्छा. मी ओदिशाच्या अनोख्या संस्कृतीला वंदन करतो. ओदिशाच्या जनतेने भारताच्या प्रगतीसाठी मोठे योगदान दिले आहे. राज्यातील जनतेला आनंद आणि उत्तम आरोग्य लाभो."
JPS/SK/DY
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(